pythainlp/thai_wikipedia_clean_20230101 huggingface dataset:
โรงเรียนเชียงคาน เป็นโรงเรียนประจำอำเภอแห่งแรกในจังหวัดเลยและเป็นโรงเรียนมัธยมศึกษาแห่งที่ 3 ของจังหวัดเลยรองจากโรงเรียนสโมสรวิทยาลัย และโรงเรียนสตรีเลย เปิดทำการสอนเมื่อวันที่ 17 พฤษภาคม พ.ศ. 2493 โดยอาศัย โรงเรียนบ้านเชียงคาน "วิจิตรวิทยา" เป็นสถานที่ดำเนินการจัดการเรียนการสอน เมื่อเดือนกรกฎาคม พ.ศ. 2493 ผู้ปกครองนักเรียนร่วมกับอำเภอเขียงคาน และประชาชนได้สร้างอาคารเรียนชั่วคราวให้ 1 หลัง จึงได้ย้ายออกจาก โรงเรียนบ้านเชียงคาน "วิจิตรวิทยา" มาดำเนินการโดยเอกเทศและปรับปรุงบริเวณอาคารสถานที่มาเรื่อยๆ
ปัจจุบัน โรงเรียนเชียงคาน ตั้งอยู่เลขที่ 48 หมู่ 2 ถ.ศรีเชียงคาน อ.เชียงคาน จ.เลย มีอาคารเรียน 5 อาคาร อาคารปฏิบัติการ 5 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,600 คน จัดเป็นโรงเนียนมัธยมศึกษาขนาดใหญ่ของจังหวัดเลย และเป็นโรงเรียนประจำอำเภอเชียงคาน ภายใต้การนำของท่านผู้อำนวยการ นายสุเมธ ปานะถึก โรงเรียนเชียงคานอยู่ในกลุ่มสหวิทยาเขตหลักเมืองของสำนักงานเขตพื้นที่การศึกษามัธยมศึกษา เขต 19
โรงเรียนมีอาคารเรียนประกอบด้วย
โรงเรียนเชียงคานมีแผนการเรียนที่เปิดสอน ดังนี้
ชั้นมัธยมศึกษาตอนปลาย.
จำนวน 6 ห้องเรียน ประกอบด้วย
วันศุกร์ที่สิบสาม
อุลตร้าแมนซีโร่ THE MOVIE ศึกตัดสินครั้งใหญ่!จักรวรรดิทางช้างเผือก แบเรียล
เหงียน หง็อก เทอ
เหงียน หง็อก เทอ (ภาษาเวีดนาม: Nguyễn Ngọc Thơ) เป็นอดีตนักการเมือง และนายกรัฐมนตรีคนแรกของเวียดนามใต้
การเป็นนายกรัฐมนตรี.
เขาดำรงตำแน่งนายกรัฐมนตรีเวียดนามใต้ตั้งแต่ 6 พฤศจิกายน 1963 - 30 มกราคม 1964 รวมระยะเวลาค่อนข้างสั้นเพียงประมาณ 3 เดือน 25 วัน โดยเขาดำรงตำแหน่งเป็นนายกรัฐมนตรีคนแรกของสาธารณรัฐเวียดนาม ในสมัยรัฐบาลของเซือง วัน มิญ และเขาหมดวาระลงพร้อมกับรัฐบาลเซือง วัน มิญ เพราะถูกรัฐประหาร โดยนายพลเหงียน คั้ญ
ศูนย์การค้าเอ็มควอเทียร์
อัลสเว็นสกัน
อัลสเว็นสกัน  เป็นลีกฟุตบอลสูงสุดของประเทศสวีเดน ก่อตั้งในปี ค.ศ. 1924
ภาษาคาตาลัน
นีกอลา กรูแอฟสกี
นีกอลา กรูแอฟสกี ( ; เกิด 31 สิงหาคม ค.ศ. 1970) เขาเป็นนักการเมืองชาวมาซิโดเนีย เขาดำรงตำแหน่งนายกรัฐมนตรีมาซิโดเนียตั้งแต่วันที่ 27 สิงหาคม พ.ศ. 2549 จนถึงวันที่ 18 มกราคม พ.ศ. 2559 และอยู่ในพรรคการเมือง VMRO-DPMNE ตั้งแต่เดือนพฤษภาคม พ.ศ. 2546 เขาเคยเป็นรัฐมนตรีว่าการกระทรวงการคลังซึ่งนำโดยนายกรัฐมนตรีลืบโค โจกี้เอฟสกี จนถึงเดือนกันยายนปีพ.ศ. 2545
รัฐมนตรีกระทรวงการคลังประเทศมาซิโดเนีย.
รัฐบาลภายใต้ลืบโค โจกี้เอฟสกี ประเทศมาซิโดเนียได้ขายเทเลคอมไปยังประเทศฮังการี และโรงกลั่นน้ำมันเพื่อผลิตปิโตรเลียม นีกอลา กรูแอฟสกียังดำเนินการปฏิรูปทางการเงินรวมทั้งการปฏิรูประบบการชำระเงินและภาษีมูลค่าเพิ่มที่ 18% ซึ่งต้องได้รับใบเสร็จรับเงินสำหรับนักธุรกิจมาซิโดเนียทั้งหมด ซึ่งเป็นโครงการที่ออกแบบมาเพื่อต่อสู้กับการหลีกเลี่ยงภาษี
ผู้นำพรรค.
นีกอลา กรูแอฟสกีเป็นผู้นำพรรคของ VMRO-DPMNE หลังจากที่ VMRO-DPMNE พ่ายแพ้ในการเลือกตั้งรัฐสภาเมื่อพ.ศ. 2545 มีช่วงการปะทะกันภายในพรรค นีกอลา กรูแอฟสกีได้ออกมาในฐานะผู้เชี่ยวชาญสหภาพยุโรป เขาได้รับการแต่งตั้งเป็นหัวหน้าพรรคหลังจากนายกรัฐมนตรีลืบโค โจกี้เอฟสกีลาออก นายกรัฐมนตรีลืบโค โจกี้เอฟสกีได้ออกมาตั้งพรรคของตนเองแต่ไม่ประสบผลสำเร็จ
พรรค VMRO-DPMNE ได้รับการเลือกตั้งรัฐสภาเมื่อเดือนกรกฎาคม พ.ศ. 2549 และเมื่อวันที่ 25 สิงหาคม พ.ศ. 2549 เขาได้จัดตั้งรัฐบาลใหม่ขึ้น รัฐบาลของเขามีบุคคลใหม่แทนที่คนเก่าในกระทรวงสำคัญและตำแหน่งอื่น ๆ ในการเลือกตั้งนีกอลา กรูแอฟสกีได้รับความแตกต่างในการเป็นหัวหน้าผู้เชี่ยวชาญสหภาพยุโรปคนแรกที่ได้รับการเลือกตั้งจากรัฐบาลที่เกิดในปีค.ศ. 1970
Nikola Gruevski
การเลือกตั้งทั่วไปในไลบีเรีย ค.ศ. 1923
การเลือกตั้งทั่วไปในประเทศไลบีเรีย เกิดขึ้นในปี ค.ศ. 1923 เป็นการเลือกตั้งประธานาธิบดี ผลการเลือกตั้งปรากฎว่า ชาร์ล ดี. บี. คิง
พรรคทรูวิก ได้รับเลือกเป็นสมัยที่ 2
การลงประชามติรัฐธรรมนูญไลบีเรีย ค.ศ. 1984
การลงประชามติรัฐธรรมนูญฉบับใหม่ เกิดขึ้นในประเทศไลบีเรีย เกิดขึ้นเมื่อวันที่ 3 กรกฎาคม ค.ศ. 1984 โดยมีผู้ใช้สิทธิ์ลงประชามติถึง 96.6% เห็นชอบ 98.6% เป็นผลให้รัฐธรรมนูญถูกประกาศใช้ในวันที่ 6 มกราคม ค.ศ. 1986
โอซิริส
นาคี ๒
นาคี ๒ เป็นภาพยนตร์ไทยแนวแฟนตาซี-ระทึกขวัญในปี พ.ศ. 2561 สร้างมาจากนวนิยายในชื่อเดียวกันของตรี อภิรุม ผลิตโดย ดู เอ็นเตอร์เทนเม้นท์, เซิร์ช เอ็นเตอร์เทนเม้นท์ และบีฮีมอธ แคปิตอล จัดจำหน่ายโดยเอ็ม พิคเจอร์ส กำกับโดย พงษ์พัฒน์ วชิรบรรจง และนำแสดงโดย ณเดชน์ คูกิมิยะ, อุรัสยา เสปอร์บันด์, ภูภูมิ พงศ์ภาณุภาค, ณฐพร เตมีรักษ์ และลักขณา อมิตรสูญ โดยฉายอย่างเป็นทางการในวันที่ 18 ตุลาคม พ.ศ. 2561 ภาพยนตร์ทำรายได้ ภาพยนตร์ทำรายได้ 161.19 ล้านบาท (กรุงเทพ ปริมณฑล และเชียงใหม่) และ 417.55 ล้านบาท (ทั่วประเทศ) เป็นหนึ่งในสิบอันดับภาพยนตร์ไทยที่ทำเงินสูงสุดตลอดในประเทศไทย
นาคี ๒ ได้รับคำวิจารณ์และกระแสการตอบรับเชิงบวกจากผู้ชมในเรื่องการแสดง เคมีของนักแสดง และการต่อยอดเรื่องราวและองค์ประกอบจากฉบับละคร โทนเรื่องที่มาในแนวสืบสวนลึกลับ การสร้างเทคนิคพิเศษทางภาพ งานภาพและการตัดต่อ ดนตรีประกอบ แต่มีข้อสังเกตในบทที่แบนราบ ค่อนข้างรวบรัด มีจังหวะทิ้งช่วงนานเกินไป ความสัมพันธ์ของตัวเอกที่ถูกนำเสนอออกมาค่อนข้างขาดการเชื่อมโยงให้เป็นอันหนึ่งอันเดียวกัน
"นาคี ๒" เกิดจากความสำเร็จของละครเรื่อง "นาคี" ที่ออกอากาศทางสถานีวิทยุโทรทัศน์ไทยทีวีสีช่อง 3 เมื่อ พ.ศ. 2559 เนื่องจากกระแสตอบรับและเรตติงที่ดีทำให้ทางช่อง 3 เสนอให้ทำภาคต่อเพื่อออกอากาศอีกครั้ง แต่พงษ์พัฒน์ วชิรบรรจง ผู้กำกับของละครเรื่องนี้เล็งเห็นว่า "นาคี" สามารถเติบโตไปได้มากกว่านี้ จึงตัดสินใจนำโครงเรื่องมาเรียบเรียงบทใหม่ทั้งหมด เพื่อสร้างเป็นภาพยนตร์เพื่อออกฉายใน พ.ศ. 2561
ในการถ่ายทำภาพยนตร์ "นาคี ๒" ผู้สร้างกล่าวว่า จะมีการถ่ายฉากทั้งแบบปกติและแบบบลูสกรีน เพื่อนำฉากดังกล่าวมาเข้ากระบวนการปั้นแบบด้วยการใช้เทคโนโลยีคอมพิวเตอร์ กราฟิก (Computer Graphic) ซึ่งเดิมทางผู้ร่วมทุนคือ บีฮีมอธ แคปิตอล เสนอให้พงษ์พัฒน์เลือกใช้บริษัทซีจีชั้นนำ เช่นจากทางเกาหลี หรือทางฮ่องกงที่มีความละเอียดอ่อนและมีคุณภาพสูง แต่ทางพงษ์พัฒน์เองเล็งเห็นว่าการใช้บริษัทจากต่างประเทศ จะทำให้คุณค่าของภาพยนตร์ลดลงไป จึงได้เลือกใช้ทีมซีจีเดิมคือ แฟตแคต (Fatcat) ที่เคยทำกราฟิกของละครเรื่อง "นาคี" มาก่อน และมีความคุ้นชินในตัวแบบอยู่แล้ว จึงทำให้ชิ้นงานสามารถเดินหน้าได้ด้วยดี ด้วยงบประมาณการสร้างซีจีกว่า 20 ล้านบาท
เนื้อเรื่องโดยรวมเล่าถึงเหตุการณ์ที่เกิดขึ้นใน พ.ศ. 2560 หรือ 60 ปี นับจากเหตุการณ์ในละครเรื่อง "นาคี" ที่เกิดใน พ.ศ. 2500 เค้าโครงเรื่องยังคงเหมือนกับภาคแรกคือ ความเชื่อในเรื่องพญานาค โดยเล่าผ่านสองตัวละครใหม่คือ สารวัตรป้องปราบ (ณเดชน์ คูกิมิยะ) และ สร้อย (อุรัสยา เสปอร์บันด์)
การเข้าฉายและรายได้.
เอ็ม พิคเจอร์ส แอคอาร์ต เจเนเรชั่น และเซิร์ช เอ็นเตอร์เทนเม้นท์ ได้จัดพิธีบวงสรวงสักการะบูชา "พ่อปู่ศรีสุทโธ" และ "แม่ย่าศรีปทุมมา" ณ ป่าคำชะโนด อำเภอบ้านดุง จังหวัดอุดรธานี และจัดพิธีบวงสรวงภาพยนตร์ก่อนเข้าฉาย ณ ลานวัดศิริสุทโธคำชะโนด เมื่อวันที่ 12 กันยายน พ.ศ. 2561 ก่อนแถลงข่าวเปิดตัวภาพยนตร์อย่างเป็นทางการในช่วงหัวค่ำของวันเดียวกัน ณ ลานกิจกรรมชั้น 1 ศูนย์การค้าเซ็นทรัลพลาซา อุดรธานี ถนนประจักษ์ศิลปาคม อำเภอเมืองอุดรธานี ภาพยนตร์ฉายรอบปฐมทัศน์ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน ในวันที่ 15 ตุลาคม พ.ศ. 2561
"นาคี ๒" เข้าฉายจริงในประเทศไทยเมื่อวันที่ 18 ตุลาคม พ.ศ. 2561 โดยวันแรกทำรายได้ 17.77 ล้านบาทซึ่งถือเป็นภาพยนตร์ไทยที่มีรายได้เปิดตัวสูงที่สุดเป็นอันดับหนึ่งในปี พ.ศ. 2561 ทำลายสถิติเดิมของ "น้อง.พี่.ที่รัก" (13.3 ล้านบาท) และอยู่ในอันดับที่แปดของภาพยนตร์ไทยที่มีรายได้เปิดตัวสูงสุดตลอดกาล รายได้รวม 5 วันแรกเท่ากับ 73.54 ล้านบาท รายได้สัปดาห์แรกที่เข้าฉาย 120.06 ล้านบาทและยังครองอันดับหนึ่งบ็อกซ์ออฟฟิซประเทศไทยในสัปดาห์แรก ก่อนที่จะตกไปอยู่อันดับที่สองในสัปดาห์ที่สองของการเข้าฉายและทำรายได้สะสมรวม 149.51 ล้านบาท ทำสถิติภาพยนตร์ทำรายได้สูงสุดในปี 2561 สัปดาห์ที่สามตกไปอยู่อันดับที่ 4 ทำรายได้สะสม 156.04 ล้านบาท รายได้สะสมในกรุงเทพ ปริมณฑล และเชียงใหม่ ถึงวันที่ 18 พฤศจิกายน 2561 อยู่ที่ 161.19 ล้านบาท ทั่วประเทศ 417.55 ล้านบาท
แรปมอนสเตอร์
กรมไปรษณีย์สหรัฐ
กาชีนา
"กาชีนา"  เป็นเพลงของนักร้องชาวเกาหลีใต้ ซ็อนมี เพลงเขียนโดยเท็ดดี พัก, ซ็อนมี, โจ รี และ 24 เพลงออกจำหน่ายในรูปแบบซีดีและดิจิทัลดาวน์โหลดเมื่อวันที่ 22 สิงหาคม ค.ศ. 2017 ผ่านสังกัดเมกอัสเอนเตอร์เทนเมนต์และเดอะแบล็กเลเบิล "กาชีนา" เป็นเพลงแรกของซ็อนมีหลังจากวันเดอร์เกิลส์ยุบวงและไม่ต่อสัญญากับสังกัดเจวายพีเอนเตอร์เทนเมนต์
เพลงขึ้นสู่อันดับสูงสุดบนแกออนดิจิทัลชาร์ต ด้วยยอดขายกว่า 7 แสนดาวน์โหลดในเดือนตุลาคม ค.ศ. 2017
"กาชีนา" เขียนโดยเท็ดดี พัก, ซ็อนมี, โจ รี และ 24 และผลิตโดยเดอะแบล็กเลเบิลซึ่งเป็นบริษัทในเครือของวายจีเอนเตอร์เทนเมนต์ "กาชีนา" เป็นเพลงแนวแดนซ์ฮอลล์และซินธ์ป็อปที่มีรูปแบบตะวันออกและเสียงเบสที่เป็นจังหวะ
เพลงเปิดตัวที่อันดับที่ 2 บนแกออนดิจิทัลชาร์ตในชาร์ตของวันที่ 20–26 สิงหาคม ค.ศ. 2017 ด้วยยอด 174,383 ดาวน์โหลด และ 4,670,275 สตรีมส์ ในสัปดาห์ที่สอง เพลงขึ้นสู่อันดับสูงสุดบนชาร์ต ด้วยยอด 151,199 ดาวน์โหลด และ 7,201,441 สตรีมส์ ในชาร์ตประจำเดือนสิงหาคม เพลงติดอันดับที่ 15 ก่อนที่จะขึ้นไปถึงอันดับ 3 ในเดือนถัดมา ในเดือนกันยายน ค.ศ. 2017 เพลงขายได้มากกว่า 667,590 ดาวน์โหลด
ในสหรัฐอเมริกา เพลงเปิดตัวที่อันดับที่ 3 บนชาร์ต "บิลบอร์ด" เวิลด์ดิจิทัลซองส์ ด้วยยอด 1,000 ดาวน์โหลด ในสัปดาห์ที่สิ้นสุดวันที่ 9 กันยายน ค.ศ. 2017
Charles Robinson (referee)
เหตุระเบิดในโมกาดิชู ตุลาคม พ.ศ. 2560
มาเกอลัง
มาเกอลัง  เป็นหนึ่งในหกเมืองของจังหวัดชวากลางซึ่งแต่ละเมืองจะมีนายกเทศมนตรีเป็นหัวหน้าคณะผู้บริหาร นครมาเกอลังกินพื้นที่ 18.12 ตารางกิโลเมตรและมีประชากรตามสำมะโน ค.ศ. 2010 ที่ 118,227 คน และ 121,526 คนตามสำมะโน ค.ศ. 2020 นครนี้ตั้งอยู่ในบริเวณตอนกลางของอำเภอมาเกอลัง ซึ่งอยู่ระหว่างเขาเมอร์บาบูกับเขาซุมบิงในจังหวัดชวากลาง ประเทศอินโดนีเซีย โดยตั้งอยู่ทางเหนือของยกยาการ์ตา 43 กิโลเมตร ทางเหนือของมุงกิด 15 กิโลเมตร และทางใต้ของเซอมารัง เมืองหลวงของจังหวัดชวากลาง ที่ 75 กิโลเมตร
นครนี้แบ่งออกเป็นสามอำเภอ ("เกอจามาตัน") ซึ่งประกอบด้วย 17 หมู่บ้านในเมือง ("เกอลูราฮัน")
มาเกอลังอูตารา (มาเกอลังเหนือ):
มาเกอลังเตองะฮ์ (มาเกอลังกลาง):
มาเกอลังเซอลาตัน (มาเกอลังใต้):
พรรคชาติภูฏาน
พรรคชาติภูฏาน  เป็นอดีตพรรคการเมืองในประเทศภูฏานซึ่งจัดตั้งขึ้นเพื่อเข้าชิงชัยในการเลือกตั้งทั่วไปในประเทศภูฏาน พ.ศ. 2551 ประกอบด้วยพันธมิตรข้าราชการทหารและพลเรือน ตลอดจนนักธุรกิจ
บราซิลเลี่ยน ยูยิสสู
พรรคนาซีแคนาดา
พรรคสังคมชาติแคนาดา หรือรู้จักกันในชื่อ พรรคนาซีแคนาดา ก่อตั้งในปี ค.ศ. 1965 จนถึง ค.ศ. 1978 ก่อตั้งโดย วิลเลียม จอห๋น บีทไท
ฮิมโฮเทป
เขตผู้ว่าการลิโวเนีย
เขตผู้ว่าการลิโวเนีย (; , , ภายหลังจากที่ชาวลัตเวียเข้ามาอาศัยอยู่ในภูมิภาควิซซีมี; ) เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการลิโวเนียในอดีตปัจจุบันปัจจุบันเป็นส่วนหนึ่งของประเทศลัตเวีย และ ประเทศเอสโตเนีย
เขตผู้ว่าการลิโวเนีย แบ่งเขตการปกครองทั้งหมด 9 เขต ("Kreis")
Governorate of Livonia
เซอร์เบียนซูเปอร์ลีกา
เซอร์เบียนซูเปอร์ลีกา  เป็นลีกฟุตบอลสูงสุดของประเทศเซอร์เบีย ก่อตั้งในปี ค.ศ. 2006
เจ้าหญิงชาร์ลอตต์ ออกัสตา แห่งเวลส์
ลีกาอึนตึย
ลีกาอึนตึย  เป็นลีกฟุตบอลสูงสุดของประเทศโรมาเนีย ก่อตั้งในปี ค.ศ. 1909
จอนโจ เคนนี
จอนโจ เคนนี (, เกิด 15 มีนาคม 2540) นักฟุตบอลอาชีพชาวอังกฤษในตำแหน่งแบ๊กขวาปัจจุบันลงเล่นให้กับสโมสร เอฟเวอร์ตัน ในศึก พรีเมียร์ลีก. เขาเข้าร่วมทีมเยาวชนของเอฟเวอร์ตันตั้งแต่ ค.ศ. 2006 เมื่ออายุได้ 9 ปีกระทั่งได้เซ็นสัญญาเป็นนักฟุตบอลอาชีพกับเอฟเวอร์ตันเมื่อเดือนกรกฎาคม ค.ศ. 2014 ขณะอายุได้ 17 ปี
วีแกนแอทเลติก (ยืมตัว).
เคนนีเซ็นสัญญาย้ายไปร่วมทีม วีแกนแอทเลติก ในศึก ลีกวัน เมื่อวันที่ 21 กรกฎาคม ค.ศ. 2015 ด้วยสัญญายืมตัวโดยลงเล่นทั้งสิ้น 7 นัดให้กับทีมชุดใหญ่และกลับทีมเอฟเวอร์ตันเมื่อหมดสัญญายืมตัวซึ่ง แกรี คอลด์เวลล์ กุนซือของทีมวีแกนในขณะนั้นได้พยายามขอขยายสัญญายืมตัวแต่ไม่สำเร็จ
ออกซฟอร์ดยูไนเต็ด (ยืมตัว).
วันที่ 27 มกราคม ค.ศ. 2016 เคนนีได้เซ็นสัญญาย้ายไปร่วมทีม ออกซฟอร์ดยูไนเต็ด แห่งศึก ลีกทู ด้วยสัญญายืมตัวระยะสั้น 1 เดือนกระทั่งในภายหลังได้ขยายสัญญายืมตัวเป็นจบฤดูกาลก่อนจะย้ายกลับไปร่วมทีมเอฟเวอร์ตันโดยลงเล่นทั้งสิ้น 17 นัด
เคนนีได้โอกาสประเดิมสนามในนามทีมชุดใหญ่ให้กับเอฟเวอร์ตันใฐานะตัวสำรองที่ลงมาแทน แมททิว เพนนิงตัน ในศึกพรีเมียร์ลีกนัดสุดท้ายของฤดูกาล 2015–2016 นัดที่พบกับทีม นอริชซิตี เมื่อวันที่ 15 พฤษภาคม ค.ศ. 2016
ชาร์ลส์ เทซ รัสเซลล์
เช็กเฟิสต์ลีก
เช็กเฟิสต์ลีก  เป็นลีกฟุตบอลสูงสุดของประเทศเช็กเกีย ก่อตั้งในปี ค.ศ. 1993
เช็กเฟิร์สลีก
ศุกร์ 13
ลีกทู
สวิสซูเปอร์ลีก
สวิสซูเปอร์ลีก  เป็นลีกฟุตบอลสูงสุดของประเทศสวิตเซอร์แลนด์ ก่อตั้งในปี ค.ศ. 1897
บริษัท ไทย นิวส์ เน็ตเวิร์ค (ทีเอ็นเอ็น) จำกัด
24 เอาเออะส์ (เพลง)
เน็คไท
เขตผู้ว่าการคูร์ลันด์
เขตผู้ว่าการคูร์ลันด์ หรือเป็นที่รู้จักในชื่อ จังหวัดคูร์ลันด์ (; ; ; ) และ รัฐบาลคูร์ลันด์  เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการคูร์ลันด์ในอดีตปัจจุบันปัจจุบันเป็นส่วนหนึ่งของประเทศลัตเวีย
เขตผู้ว่าการคูร์ลันด์ก่อตั้งขึ้นในปี 1795 โดยได้ดินแดนส่วนหนึ่งจาก ดัชชีคูร์ลันด์และเซมีกัลเลีย ซึ่งผนวกเข้ากับจักรวรรดิรัสเซีย โดยได้รวมเป็นจังหวัดคูร์ลันด์ซึ่งมีเมืองหลักที่ เยลกาวา (หรือ มีเตาในอดีต) ทั้งนี้เป็นผลสืบเนื้องจากการแบ่งเครือจักรภพโปแลนด์-ลิทัวเนียครั้งที่สาม จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวเยอรมันบอลติกภายใต้สภาประจำภูมิภาค
เขตผู้ว่าการคูร์ลันด์มีเขตชายแดนทางทิศเหนือติดกับ ทะเลบอลติก, อ่าวริกา และเขตผู้ว่าการลิโวเนีย ทางตะวันออกเฉียงเหนือและทิศตะวันออกติดกับอ่าวริกา, เขตผู้ว่าการลิโวเนีย และวีเจบสค์; ทางใต้ติดกับเขตผู้ว่าการวิลนาและคอฟโน และ ปรัสเซียตะวันออก และทางตะวันตกติดกับทะเลบอลติก โดยที่จำนวนประชากรของเขตผู้ว่าการนี้อยู่ที่ 553,300 ในปี 1846
เขตผู้ว่าการคูร์ลันด์สิ้นสภาพลงในช่วง สงครามโลกครั้งที่หนึ่ง หลังจากที่ จักรวรรดิเยอรมัน เข้าปกครองภูมิภาคในปี 1915 และรัสเซียยอมจำนนและยกดินแดนตาม สนธิสัญญาเบรสท์-ลีตอฟสก์ ในวันที่ 3 มีนาคม 1918
นโยบายอาณานิคมของคูโรลันด์
ยูเออีโปร-ลีก
ยูเออีโปร-ลีก  ซึ่งเป็นที่รู้จักกันทั่วไปในชื่อ อาราเบียนกัลฟ์ลีก เป็นลีกฟุตบอลสูงสุดของสหรัฐอาหรับเอมิเรตส์ ก่อตั้งในปี ค.ศ. 1973
สโมสรที่เข้าร่วมยูเออีโปร-ลีก (ฤดูกาล 2017–18).
รอเฌ ดูว์มา
รอเฌ ดูว์มา  (9 พฤษภาคม ค.ศ. 1932 – 2 กรกฎาคม ค.ศ. 2016) เป็นนักแสดงชาวฝรั่งเศส แสดงภาพยนตร์มากถึง 100 เรื่อง ตั้งแต่ปี ค.ศ. 1954 จนถึง ค.ศ. 2016
พรรคอนาธิปไตยปฏิวัติสังคม
พรรคอนาธิปไตยปฏิวัติสังคม  เป็นพรรคการเมืองที่ก่อตั้งเพียงระยะสั้นในประเทศอิตาลี ก่อตั้งในเดือนมกราคม ค.ศ. 1891 ที่ครองเกสคาโปลาโก มีอุดมการณ์ทางการเมืองแบบสังคมนิยม และอนาธิปไตย พรรคอนาธิปไตยปฏิวัติสังคม ได้เปลี่ยนชื่อเป็น พรรคสังคมอิตาลี ท่ามกลางการต่อสู้นิกายและขับไล่ฝ่ายอนาธิปไตย ในปี ค.ศ. 1895
ลูกฟุตบอล
ลูกฟุตบอล เป็นลูกบอลชนิดหนึ่งที่ใช้ในการเล่นกีฬาฟุตบอล ลูกฟุตบอลที่มีมาตราฐานนั้นต้องตรงตาม ฟุตบอลในช่วงแรกนั้นได้มีการคาดการว่าน่าจะเกิดจากการนำกระเพาะปัสสาวะหรือกระเพาะอาหารของสัตว์มาทำซึ่งเมื่อเตะกันมากเกินไปก็จะทำให้เกิดการแตกได้ จนกระทั่งในช่วงศตวรรษที่ 19 ชาร์ล กู๊ดเยียร์ (Charles Goodyear) ได้ริเริ่มใช้ยางสังเคราะห์ในการผลิตฟุตบอลขึ้น หลังจากนั้นก็ได้มีการพัฒนารูปแบบ การวิจัยด้านเทคโนโลยี และอื่นๆเพื่อให้ลูกฟุตบอลมีประสิทธิภาพดีขึ้น
ในปี ค.ศ. 1863 ได้มีการกำหนดรูปร่างและลักษณะของลูกฟุตบอลขึ้นครั้งแรกโดยสมาคมฟุตบอลอังกฤษ เนื่องจากก่อนหน้านี้นั้นยังไม่มีมาตราฐานที่แน่นอน โดยมีกฎว่าลูกฟุตบอลต้องมีลักษณะเป็นทรงกลม มีเส้นรอบวงต้องไม่มากกว่า 28 นิ้วและห้ามน้อยกว่า 27 นิ้ว น้ำหนักนั้นต้องไม่มากกว่า 16 ออนซ์และไม่น้อยกว่า 14 ออนซ์
ลูกบอลที่ใช้ในการแข่งขันฟุตบอลโลก.
รายชื่อ รูปร่าง สีสันของลูกฟุตบอลที่ใช้การแข่งขัน ฟุตบอลโลก ครั้งแรกจนถึงครั้งล่าสุดมีดังนี้
POSDCORB
POSDCORB เป็นอักษรย่อที่ใช้กันมากในการจัดการของการบริหารรัฐกิจ ซึ่งสะท้อนให้เห็นถึงมุมมองคลาสิกของทฤษฎีองค์การ POSDCORB เริ่มใช้กันมากในปี ค.ศ. 1937 จากงานเขียนของ ลูเทอร์ กูลิค
หลักการ POSDCORB ประกอบด้วย Planning (การวางแผน), Organizing (การจัดองค์การ), Staffing (การบรรจุ), Directing (การสั่งการ), Co-Ordinating (การประสานงาน), Reporting (การรายงาน) และ Budgeting (การจัดทำงบประมาณ)
การสร้างอักษรย่อ.
ในผลงาน"หมายเหตุบนทฤษฎีองค์การ" ได้เตรียมบันทึกระหว่างที่เขาเป็นสมาชิกกรรมการบราว์โลว์ ลูเทอร์ กูลิค ตั้งคำถามว่า "ผู้บริหารระดับสูงทำงานอะไร? เขาทำกันอย่างไร?"
องค์ประกอบ:
ประเทศติมอร์-เลสเตในโอลิมปิกฤดูร้อน 2016
ประเทศติมอร์-เลสเต (หรือรู้จักกันในนาม ติมอร์ตะวันออก) ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 นี่เป็นครั้งที่ 4 ของติมอร์-เลสเตที่ร่วมโอลิมปิกฤดูร้อน
ติมอร์เลสเตได้รับสิทธิ์จาก IAAF เพื่อส่งนักกีฬา 2 คน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016
สาธารณรัฐนิยมในประเทศสวีเดน
สาธารณรัฐนิยมในประเทศสวีเดน  เป็นการเคลื่อนไหวเพื่อที่จะสถาปนาระบอบสาธารณรัฐ และยกเลิกระบอบราชาธิปไตย
สาธารณรัฐสวีเดนขึ้นอยู่กับความคิดที่จะปฏิเสธและไม่จำเป็นที่ประเทศจะปกครองในระบอบราชาธิปไตย ในประเทศสวีเดนได้มีพรรคการเมืองที่สนับสนุนให้ประเทศปกครองในระบอบสาธารณรัฐ ได้แก่ พรรคสังคมประชาธิปไตย, พรรคซ้าย และ พรรคกรีน นอกจากนี้ก็ได้มีองค์การที่ต่อต้านสถาบันกษัตริย์ในประเทศสวีเดนอย่างเช่น สมาคมสาธารณรัฐสวีเดน
รายชื่อบุคคลในยุคสามก๊ก (ป)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ป รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ชัย ศิริสูตร์
มหาวิทยาลัยมหิดล วิทยาเขตอำนาจเจริญ
มหาวิทยาลัยมหิดล วิทยาเขตอำนาจเจริญ (; ชื่อย่อ: ม.มหิดล อำนาจเจริญ / MUAM) เป็นโครงการจัดตั้งวิทยาเขตในสังกัดมหาวิทยาลัยมหิดล ตั้งอยู่ที่ถนนชยางกูร ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ
John Morrison
แจ็กสัน หวัง
แจ็กสัน หวัง (; ; ; เกิด 28 มีนาคม ค.ศ. 1994) เป็นแร็ปเปอร์ นักร้อง นักแต่งเพลง นักออกแบบด้านแฟชั่น และผู้กำกับมิวสิกวิดีโอชาวฮ่องกง เขาเป็นผู้ก่อตั้งค่ายเพลง Team Wang และดำรงตำแหน่งผู้อำนวยการสร้างสรรค์กับหัวหน้านักออกแบบแบรนด์แฟชั่นของค่ายนี้ หวังเกิดและเติบโตในฮ่องกง เริ่มแรกได้รับการยอมรับอย่างกว้างขวางหลังเข้าร่วมวงบอยแบนด์เคป็อป ก็อตเซเวน ของเจวายพีเอนเตอร์เทนเมนต์ใน ค.ศ. 2014 ต่อมาใน ค.ศ. 2017 เขาก่อตั้ง Team Wang และเริ่มออกเพลงเดี่ยวในประเทศจีนและนานาชาติในเวลาถัดมา ใน ค.ศ. 2021 หวังลาออกจากเจวายพีเอนเตอร์เทนเมนต์และก่อตั้ง Panthepack วงฮิปฮ็อปจีนของ Team Wang ก่อนที่เขาจะเข้าวงการดนตรี หวังเคยเล่นเป็นนักดาบเซเบอร์และเข้าแข่งขันทั้งในและต่างประเทศ
1994–2016: ชีวืตช่วงต้นและเปิดตัวกับก็อตเซเวน.
แจ็กสัน หวัง เกิดที่เกาลูนตง ฮ่องกง เมื่อวันที่ 28 มีนาคม ค.ศ. 1994 เป็นบุตรคนเล็กของริกกี หวัง (บิดา) และโซเฟีย โชว (มารดา) มีพี่ชาย 1 คน พ่อของแจ็กสันเป็นอดีตนักกีฬาฟันดาบทีมชาติจีน ส่วนแม่ของเขาก็เป็นอดีตนักกีฬายิมนาสติกทีมชาติจีน หวังเริ่มฝึกซ้อมฟันดาบตอนอายุ 10 ขวบ แล้วได้รับรางวัลหลายรางวัลในฐานะส่วนหนึ่งของฟันดาบทีมชาติฮ่องกง รวมถึงการชนะเลิศในการแข่งขัน Asia Junior and Cadet Fencing Championship เมื่อ ค.ศ. 2011
ใน ค.ศ. 2010 ขณะที่เขากำลังเล่นบาสเกตบอลที่โรงเรียน ตัวแทนเจวายพีเอนเตอร์เทนเมนต์ บริษัทจัดหานักแสดงสัญชาติเกาหลีใต้ สังเกตตัวหวังและเชิญเขาเข้าร่วมออดิชั่นระดับโลกที่เกาลูน ต่อมาในเดือนธันวาคม ค.ศ. 2010 มีการประกาศว่าเขาผ่านการออดิชัน โดยอยู่ในอันดับ 1 จากผู้เข้าร่วมทั้ง 2,000 คน ขณะที่เขาเตรียมตัวในการแข่งขันโอลิมปิกฤดูร้อน 2012 มีผู้เสนอทุนการศึกษาเข้าเรียนการฟันดาบที่มหาวิทยาลัยสแตนฟอร์ด แต่เนื่องจากเขาผ่านรอบออดิชันแล้ว เขาจึงปฏิเสธไป ในเดือนกรกฎาคม ค.ศ. 2011 หวังย้ายไปที่โซลเพื่อฝึกซ้อมในด้านเคป็อป สองปีต่อมา เขาปรากฏตัวครั้งแรกในรายการ "Win: Who Is Next" ซึ่งในรายการดังกล่าวเป็นการแข่งขันระหว่างเด็กฝึกหัดจากวายจี (ซึ่งภายหลังได้เปิดตัวเป็นสมาชิกวงวินเนอร์ (WINNER) และวงไอคอน (iKON) ในเวลาต่อมา) และค่ายเจวายพีเอนเตอร์เทนเมนต์ (นอกจากแจ็กสันแล้วยังมีมาร์ก ยู-กย็อม และแบมแบม ซึ่งได้เปิดตัวเป็นวงก็อตเซเวนด้วยกัน) วงนี้ออกซิงเกิลแรกในชื่อ "Girls Girls Girls" ในเพลงเปิดตัวอีพี "Got It?" เมื่อวันที่ 16 มกราคม ค.ศ. 2014
ใน ค.ศ. 2014 หวังเข้าแสดงใน "Roommate" รายการวาไรตีของเอสบีเอสในซีซันที่สอง ความนิยมในตัวหวังมีมากขึ้น และต่อมาเขาก็ได้รับรางวัล Newcomer Award ในงาน SBS Entertainment Awards ประจำปี 2014 หลังจากนั้น แจ็กสันยังมีโอกาสได้ไปออกรายการวาไรตีอีกมากมาย เช่น สตาร์คิง (Star King), ลอว์ออฟเดอะจังเกิล (Law of the Jungle), Happy Together, Radio Star, Problematic Men, Our Neighborhood Arts and Physical Education เป็นต้น
ในเดือนธันวาคม ค.ศ. 2015 หวังเปิดตัวในฐานะพิธีกร (ร่วมกับเหอ จฺหย่ง) ในรายการโชว์ "Please Take Care of My Refrigerator" ฉบับจีน ซึ่งมีชื่อว่า "Go Fridge" เขายังเขียนเนื้อร้อง แต่งเพลง และเรียบเรียงเพลงหลักของโชว์ในซีซัน 2 ถึง 3
ในวันที่ 29 เมษายน ค.ศ. 2016 ก็อตเซเวนจัดคอนเสิร์ตครั้งแรกในกรุงโซล โดยหวังแสดงในเพลง "I Love It" และ "WOLO (We Only Live Once)" รวมกับสมาชิกกลุ่ม ยู-กย็อมและแบมแบม แต่ในเดือนพฤศจิกายน ค.ศ. 2017 ก่อนการเผยแพร่อีพี "Turn Up" ครั้งที่สองในญี่ปุ่นของก็อตเซเวน หวังยุติกิจกรรมของวงทั้งหมดในประเทศญี่ปุ่น เนื่องจากความกังวลเรื่องสุขภาพและตารางเวลาที่ขัดแย้งกัน ในเดือนธันวาคม ค.ศ. 2016 เขาได้รับเลือกเป็น Variety Star of the Year ในงาน Tencent Variety Show Star Awards
2017–2020: ผลงานดนตรีช่วงต้นและ "มิเรอส์".
ในเดือนมกราคม ค.ศ. 2017 หวังได้รับรางวัล Popular Artist of the Year ในงานซินล่างเวย์ปั๋วอะวอดส์ ต่อมาในวันที่ 26 มิถุนายน ค.ศ. 2017 เจวายพีเอนเตอร์เทนเมนต์ประกาศเผยแพร่อัลบั้มเดี่ยวอันแรกของหวังในประเทศจีน และก่อตั้ง Team Wang เพื่อดูแลงานทั้งหมดในประเทศจีน&gt; ในเดือนมกราคม ค.ศ. 2017 หวังได้รับรางวัล MTV Special Award ในงาน Asian Music Gala ที่กว่างโจว ซิงเกิลเดี่ยวอันแรกที่ร้องเป็นภาษาอังกฤษมีชื่อ "ปาปียง" ("Papillon") ได้รับการเผยแพร่ในวันที่ 26 สิงหาคม และติดอันดับ 1 ในชาร์ตรายสัปดาห์ของวันที่ 16 กันยายนของ "Billboard"'s China V Chart และเป็นศิลปินเอเชียเพียงคนเดียวที่ติดอันดับอเมริกันไอทูนส์ฮิบฮ็อปชาร์ต (American itunes Hip Hop Chart) นอกจากนี้ ยังเป็นศิลปินเอเชียเพียงคนเดียวที่ได้ไปอยู่ในเว็บเวิลด์สตาร์ฮิบฮ็อป (World Star Hip Hop) อีกด้วย
ความนิยมของแจ็กสันแพร่หลายขึ้นมาก เขาได้ร่วมงานกับทีมอลล์ (T-Mall) ในเครืออาลีบาบา และยังได้เป็นตัวแทนประเทศจีนไปร่วมงานเอ็มทีวียุโรปมิวสิกอะวอดส์ที่ลอนดอน ประเทศอังกฤษ เป็นพรีเซ็นเตอร์และแบรนด์แอมบาสเดอร์มากมาย ล่าสุดเขาเพิ่งเดินทางไปร่วมงานของแบรนด์เฟนดี (Fendi) ที่ประเทศอิตาลี อีกทั้งยังได้เป็นทูตการท่องเที่ยวฮ่องกงอีกด้วย
ในช่วงเดือนพฤศจิกายน 2017 นอกจากเพลงที่ได้ร่วมงานกับก็อตเซเวนแล้ว เขายังออกซิงเกิลที่ 2 ที่ชื่อว่า "โอเค" ("OKAY") และซิงเกิลที่ 3 ที่มีชื่อว่า "ดอว์นออฟอัส" ("Dawn of us") ปล่อยเมื่อ 20 เมษายน 2018 ซึ่งมิวสิกวิดีโอของซิงเกิลที่ 3 แจ็กสันได้เลือกจังหวัดภูเก็ตและพังงาของประเทศไทยเป็นสถานที่ถ่ายทำ และถ่ายทอดภาพออกมาได้ออกมาตรึงใจ
2021–ปัจจุบัน: ออกจากเจวายพีเอนเตอร์เทนเมนต์, Panthepack และ "แมจิกแมน".
หวังกับสมาชิกก็อตเซเวนคนอื่น ๆ ออกจากเจวายพีเอนเตอร์เทนเมนต์ในวันที่ 19 มกราคม ค.ศ. 2021 หลังสัญญาแบบพิเศษหมดอายุ นับตั้งแต่นั้น Team Wang จึงทำกิจกรรมต่างที่ต่างประเทศ ต่อมามีรายงานอ้างว่าหวังเป็นพันธมิตรกับ Sublime Artist Agency ซึ่งภายหลังยืนยันข้อมูลนี้ในวันที่ 22 มกราคม ในเดือนต่อมา เขาจึงเผยแพร่ซิงเกิลเดี่ยวภาษาจีนชื่อว่า "Alone" ออกมา
ในวันที่ 31 มีนาคม ค.ศ. 2022 เขาเผยแพร่ซิงเกิล "Blow" ที่ภายหลังนำไปใส่ในอัลบั้ม "แมจิกแมน" ในวันที่ 16 เมษายน เขาแสดงที่โคเชลลาด้วยเพลง "100 Ways", "Blow" และเพลงที่ยังไม่ได้เผยแพร่ที่มีชื่อว่า "Cruel" ในวันที่ 12 กรกฎาคม ค.ศ. 2022 เขาเดินทางมาเยือนประเทศไทย เพื่อทำการแสดงยาวหนึ่งชั่วโมงที่สนามราชมังคลากีฬาสถาน ในพิธีเปิดการแข่งขันฟุตบอลระหว่างแมนเชสเตอร์ยูไนเต็ดกับลิเวอร์พูล
ต่อมา มีการเผยแพร่อัลบั้ม "แมจิกแมน" ของเขาในวันที่ 9 กันยายน ค.ศ. 2022 ตามมาด้วยเวิลด์ทัวร์ที่จะจัดขึ้นในกรุงเทพในวันที่ 26 พฤศจิกายน
เนื่องจากการทำงานให้กับอุตสาหกรรมบันเทิงในจีน เกาหลี และส่วนอื่นของโลก ทำให้แจ็กสันพูดภาษาอื่นได้เชี่ยวชาญ เขาสามารถพูดและเข้าใจภาษาจีนกลาง ภาษากวางตุ้ง ภาษาเกาหลี และภาษาอังกฤษ
ในเดือนสิงหาคม ค.ศ. 2019 หวังอัปโหลดภาพธงชาติจีนและประกาศตนเองเป็น "หนึ่งใน 1.4 พันล้านผู้พิทักษ์ธงชาติจีน" บนบัญชีทางการในเวย์ปั๋ว หลังมีการถอนและโยนธงชาติจีนที่วิกตอเรียฮาร์เบอร์ในช่วงการประท้วงในฮ่องกง ค.ศ. 2019-2020 ในเดือนมกราคม ค.ศ. 2020 จากการสัมภาษณ์กับ "Forbes" หวังแนะนำตนเองเป็น "แจ็กสัน หวัง จากจีน" และระบุว่า: "เป้าหมายของผมคือแค่แสดงชื่อของผมบนโต๊ะ เพื่อให้ทุกคนได้รู้จักผม ผมต้องการ ... ให้ผู้คนรู้ว่าเด็กชาวจีนก็เล่นดนตรีเก่งเหมือนกัน"
ในเดือนมีนาคม ค.ศ. 2021 หวังยุติความสัมพันธ์ในการทำงานกับ อาดิดาส หลังทางบริษัทได้แถลงต่อสาธารณชนก่อนหน้านี้เกี่ยวกับข้อกล่าวหาว่ามีการบังคับใช้แรงงานในการผลิตฝ้ายในภูมิภาคซินเจียงอีกครั้ง
แจ็กสันโพสต์สนับสนุนนโยบายจีนเดียวในปี 2022
ประเทศลีชเทินชไตน์ในโอลิมปิกฤดูร้อน 2016
ประเทศลีชเทินชไตน์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 ตั้งแต่ประเทศลีชเทินชไตน์ได้เปิดประเทศอย่างเป็นทางการก็ได้ร่วมโอลิมปิกฤดูร้อน มีการยกเลิกเพียงสองครั้ง
ประเทศลีชเทินชไตน์ได้ร่วมรับเชิญจาก FINA ซึ่งประเทศลีชเทินชไตน์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
ประเทศลีชเทินชไตน์ได้ร่วมรับเชิญจากคณะกรรมการไตรภาคีโอลิมปิกฤดูร้อน 2012 (world no. 274) ในรายการเดี่ยวของผู้หญิงเป็นครั้งที่สองในการแข่งขันโอลิมปิกเทนนิส
ทางหลวงแผ่นดินหมายเลข 34
อาคารเนชั่น
รอย อเลน
รอย อเลน (; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991
เดอะเฟซ (สหราชอาณาจักร)